cyanic-selkie/wikianc huggingface dataset:
ছায়াপথীয় বাসযোগ্য ক্ষেত্র
রাসায়নিক বিবর্তন
একটি বাসযোগ্য গ্রহের অভ্যন্তরভাগটিকে উত্তপ্ত করের তোলার জন্য যথেষ্ট রেডিওআইসোটোপ থাকলেও, সেখানে জীবনের উন্মেষের জন্য বিভিন্ন ধরনে প্রাক্-জীবজ অণুর উপস্থিতির প্রয়োজন হয়; তাই ছায়াপথে এই ধরনের অণুগুলির বণ্টন ছায়াপথীয় বাসযোগ্য ক্ষেত্র নির্ধারণের ক্ষেত্রে গুরুত্বপূর্ণ ভূমিকা গ্রহণ করে। ২০০৮ সালে সামান্থা ব্লেয়ার ও সহকর্মীদের একটি গবেষণা সমগ্র আকাশগঙ্গা জুড়ে ছড়িয়ে-ছিটিয়ে থাকা বিভিন্ন দৈত্যাকার আণবিক মেঘ থেকে ফর্ম্যালডিহাইড ও কার্বন ডাইঅক্সাইড নিঃসরণগুলিকে বিশ্লেষণ করে ছায়াপথীয় বাসযোগ্য ক্ষেত্রে বাহ্য সীমা নির্ধারণের চেষ্টা করে; যদিও এই ক্ষেত্রে প্রাপ্ত তথ্য সিদ্ধান্তমূলক বা সম্পূর্ণ কোনওটাই হতে পারেনি।
উচ্চ ধাতবিকতা পার্থিব বহির্গ্রহ সৃষ্টির ক্ষেত্রে সহায়ক হলেও এর মাত্রা বেশি হলে তা জীবনের পক্ষে ক্ষতিকারক হতে পারে। অতিরিক্ত ধাতবিকতা একটি নক্ষত্রজগতের মধ্যে অনেকগুলি গ্যাস দৈত্য গঠন করতে পারে, যা পরবর্তীকালে সেই জগতের হিমরেখার বাইরে থেকে অভিপ্রয়াণ করে তপ্ত বৃহস্পতিতে পরিণত হয়। এর ফলে যে গ্রহগুলি অন্যভাবে জগতটির পরিনাক্ষত্রিক বাসযোগ্য ক্ষেত্রের মধ্যে অবস্থিত সেগুলির স্বাভাবিক অবস্থাকে বিঘ্নিত করে। এইভাবেই জানা যায় যে, গোল্ডিলকস নীতি ধাতবিকতার ক্ষেত্রেও প্রযোজ্য; নিম্ন-ধাতবিকতাযুক্ত জগতগুলিতে পার্থিব-ভরযুক্ত গ্রহের উদ্ভবের সম্ভাবনা কম, অন্যদিকে মাত্রাতিরিক্ত ধাতবিকতার ফলে অধিক সংখ্যায় গ্যাস দৈত্য গঠিত হয়, যার ফলে জগতটির কক্ষীয় গতি ব্যাহত হয় এবং সেই জগতের পার্থিব গ্রহগুলির বাসযোগ্যতার মান পরিবর্তিত হয়।
বিপর্যয়মূলক ঘটনাবলি
ছায়াপথে রাসায়নিকভাবে প্রাণের উন্মেষে অনুকূল একটি অঞ্চলে অবস্থান করা ছাড়াও তারাকে বিপর্যয়মূলক মহাজাগতিক ঘটনার সংখ্যাধিক্য এড়িয়ে চলতে হয়, যাতে সেটির অন্যভাবে বাসযোগ্য গ্রহগুলিতে জীবন ক্ষতিগ্রস্থ না হয়। উদাহরণস্বরূপ, নিকটবর্তী অতিনবতারাগুলি একটি গ্রহের জীবনকে ভীষণভাবে ক্ষতিগ্রস্থ করার ক্ষমতা রাখে; এই ধরনের বিপর্যয়মূলক বিস্ফোরণের মাত্রাতিরিক্ত পুনঃপৌনিকতা বহু লক্ষ বছর ধরে ছায়াপথের একটি গোটা অঞ্চলকে বন্ধ্যা করে রাখতে পারে। উদাহরণস্বরূপ বলা যায়, ছায়াপথীয় স্ফীতি অংশটি অতি দ্রুত নক্ষত্র গঠনের প্রাথমিক তরঙ্গটি অনুভব করে থাকে, ফলে এই অংশে প্রচুর সংখ্যায় অতিনবতারা বিস্ফোরণ দেখা যায় এবং তা পাঁচ বিলিয়ন বছর অঞ্চলটিকে প্রাণের উন্মেষের পক্ষে প্রায় সম্পূর্ণ প্রতিকূল করে রাখে।
অতিনবতারা ছাড়াও গামা-রশ্মি বিস্ফোরণ, মাত্রাতিরিক্ত বিকিরণ, অভিকর্ষজ ব্যাঘাত, এবং অন্যান্য বিভিন্ন ঘটনা ছায়াপথে প্রাণের উন্মেষের ক্ষেত্রে বাধা সৃষ্টি করতে পারে বলে মনে করা হয়। এই সব ঘটনার মধ্যে রয়েছে কিছু বিতর্কিত মতবাদও, যেমন "ছায়াপথীয় জোয়ার-ভাটা", যা ধূমকেতু সংঘাত বাড়িয়ে তুলতে পারে অথবা কৃষ্ণ পদার্থের শীতল বস্তুগুলিকে বৃদ্ধি করতে পারে, যেগুলি জৈবব্যবস্তুগুলির মধ্য দিয়ে যায় এবং বংশাণু-সংক্রান্ত বিকারকে বাড়িয়ে তোলে। যদিও এই ধরনের অনেক ঘটনার প্রভাবের সংখ্যানিরূপণ সম্ভবত কঠিন।
ছায়াপথীয় অঙ্গসংস্থান
ছায়াপথগুলি অঙ্গসংস্থান-সংক্রান্ত বিভিন্ন বৈশিষ্ট্য এগুলির বাসযোগ্যতার সম্ভাবনাকে প্রভাবিত করতে পারে। উদাহরণস্বরূপ, সর্পিল বাহুগুলিতে তারাগুলি গঠিত হয়। কিন্তু এই বাহুগুলিতে অসংখ্য দৈত্যাকার আণবিক মেঘ অবস্থান করে এবং তারাগুলির উচ্চ ঘনত্ব একটি তারা উর্ট মেঘ অঞ্চলকে বিধ্বস্ত করতে পারে, যার ফলে ভিতরের দিকে অবস্থিত যে কোনও গ্রহের দিকে অসংখ্য ধূমকেতু ও গ্রহাণু ছুটে আসার সম্ভাবনা থেকে যায়। সেই সঙ্গে তারাদের উচ্চ ঘনত্ব এবং অতিমাত্রায় তারা গঠনের হার সর্পিল বাহুর মধ্যে যে কোনও প্রদক্ষিণরত যে কোনও তারাকে অত্যধিক দীর্ঘক্ষণ অতিনবতারা বিস্ফোরণের দিকে উন্মুক্ত করে দিতে পারে এবং তার ফলে সেগুলিতে প্রাণের উন্মেষ ও রক্ষণের সম্ভাবনাগুলি হ্রাস পেতে পারে। এই সকল পরিস্থিতির বিচারে সূর্য ছায়াপথে একটি সুবিধাজনক স্থানে অবস্থান করছে। এটি যে শুধু সর্পিল বাহুর বাইরে অবস্থিত তা-ই নয়, সহ-আবর্তন চক্রের কাছে এটির কক্ষপথ সর্পিল বাহুর ছেদস্থল থেকে দূরত্বও দীর্ঘায়িত করেছে।
সর্পিল বাহুগুলি একটি গ্রহের জলবায়ু পরিবর্তনেরও কারণ হয়ে উঠতে পারে। ছায়াপথীয় সর্পিল বাগুগুলির ঘন আণবিক মেঘের মধ্যে দিয়ে যেতে গিয়ে নাক্ষত্রিক বায়ু ধাক্কা খেয়ে পিছনের দিকে এমন এক স্থানে চলে যেতে পারে যেখান থেকে একটি প্রদক্ষিণকারী গ্রহের বায়ুমণ্ডলে এক প্রতিফলক হাইড্রোজেন স্তরের উৎপত্তি ঘটে এবং যার ফল হয় সম্ভবত একটি তুষারগোলক পৃথিবী-জাতীয় পরিস্থিতি।
একটি ছায়াপথীয় বাধাও ছায়াপথীয় বাসযোগ্য ক্ষেত্রের আকারকে প্রভাবিত করতে পারে। মনে করা হয় যে, ছায়াপথীয় বাধাগুলি সময়ের সঙ্গে সঙ্গে বৃদ্ধি পায় এবং ক্রমে ছায়াপথের সহ-আবর্তন ব্যাসার্ধে উপনীত হয়ে সেখানে ইতিমধ্যে বিদ্যমান তারাগুলির কক্ষপথে ব্যাঘাত সৃষ্টি করে। উদাহরণস্বরূপ, সূর্যের মতো উচ্চ-ধাতবিকতাযুক্ত তারাগুলি নিম্ন-ধাতবিকতাযুক্ত ছায়াপথীয় জ্যোতিশ্চক্র ও উচ্চ-বিকিরণযুক্ত ছায়াপথীয় কেন্দ্রের মধ্যবর্তী স্থানে অবস্থিত। এই ধরনের তারা সম্ভবত সারা ছায়াপথেই ছড়িয়ে-ছিটিয়ে রয়েছে। এর ফলে ছায়াপথীয় বাসযোগ্য ক্ষেত্রের সংজ্ঞা নির্ধারণে অসুবিধা সৃষ্টি হচ্ছে। এই কারণেই কোনও কোনও বিজ্ঞানী মনে করেন একটি ছায়াপথীয় বাসযোগ্য ক্ষেত্রের যথাযথ সংজ্ঞা নিরূপণ সম্ভবত অসম্ভব।
সীমানা
২০০১ সালে প্রকাশিত গঞ্জালেজ, ব্রাউনলি ও ওয়ার্ডের গবেষণাপত্র সহ ছায়াপথীয় বাসযোগ্য ক্ষেত্র-সংক্রান্ত আদি গবেষনাগুলিতে কোনও নির্দিষ্ট সীমা নির্ধারণ করা হয়নি। শুধুই বলা হয়েছিল যে এই ক্ষেত্রটি অ্যানিউলাস এবং ছায়াপথের সেই অঞ্চলটিকে নিয়ে গঠিত যেটি ধাতুসমৃদ্ধ এবং মাত্রাতিরিক্ত বিকিরণের প্রভাবমুক্ত। সেই স্পঙ্গে এও বলা হয়েছিল যে ছায়াপথের পাতলা চাকতি অঞ্চলেই সম্ভবত বাসযোগ্য গ্রহের উদ্ভব সম্ভব। অবশ্য ২০০৪ সালে লাইনওয়েভার ও সহকর্মীদের গবেষণায় এই অ্যানিউলাসের সীমানা নির্ধারণ না করা হলেও বলা হয়েছিল যে এই ক্ষেত্রটি আকাশগঙ্গার ছায়াপথীয় কেন্দ্র থেকে ৭-৯ কিলোপারসেক দূরত্বের মধ্যে অবস্থিত।
লাইনওয়েভারের দলটি সময় ও খুঁজে পাওয়ার নিরিখে ছায়াপথীয় বাসযোগ্য ক্ষেত্রের বিবর্তনটিকে বিশ্লেষণ করে। উদাহরণস্বরূপ, ছায়াপথীয় স্ফীতির নিকটবর্তী তারাগুলিকে দুই বিলিয়ন বছরের একটি সময়কালের মধ্যে গঠিত হতে হয় বাসযোগ্য গ্রহ উদ্ভবে সহায়ক হওয়ার জন্য। এই সময়কালের পূর্বে ছায়াপথীয় স্ফীতির তারাগুলি ঘন ঘন অতিনবতারা ঘটনার জন্য জীবনের উন্মেষে সহায়ক গ্রহের জন্ম দিতে পারে না। অতিনবতারার আশঙ্কা কমে গেলেও ছায়াপথীয় অন্তস্থলের ক্রমবর্ধমান ধাতবিকতার ফলে তারাগুলিতে অধিক সংখ্যায় দানব গ্রহ সৃষ্টি হয়। তার ফলে নক্ষত্রজগতটির স্থিতিশীলতা নষ্ট হয় এবং তারাটির পরিনাক্ষত্রিক বাসযোগ্য ক্ষেত্রের মধ্যে অবস্থিত যে কোনও গ্রহের কক্ষপথে বৈপ্লবিক পরিবর্তন সাধিত হয়। ২০০৫ সালে ওয়াশিংটন বিশ্ববিদ্যালয়ে আয়োজিত একটি সিম্যুলেশনে অবশ্য দেখা যায় যে, তপ্ত বৃহস্পতির উপস্থিতিতেও পার্থিব গ্রহগুলি দীর্ঘ সময়কালের জন্য সুস্থির থাকতে পারে।
২০০৬ সালে মিলান সিরকোভিক ও সহকর্মীদের গবেষণায় সময়-নির্ভর ছায়াপথীয় বাসযোগ্য ক্ষেত্রের ধারণাটিকে প্রসারিত করা হয় এবং বিভিন্ন বিপর্যয়মূলক ঘটনা সহ ছায়াপথীয় গতিবিদ্যার নিরপেক্ষ ঘটনাটিকেও বিশ্লেষণ করা হয়। এই গবেষণাপত্রে বলা হয় যে, বেশ কিছু বাসযোগ্য গ্রহ সময়ে সঙ্গে সঙ্গে আকস্মিক বিপর্যয়মূলক ঘটনার ফলে অত্যন্ত ক্ষতিগ্রস্থ হয়। এই কারণে একটি সবিরাম ভারসাম্যের সৃষ্টি হলে তার মধ্যে বাসযোগ্য গ্রহগুলি অন্যত্র অপেক্ষা অধিকতর টেকসই হতে পারে। আকাশগঙ্গার একটি খেলনা মডেলের উপর মন্টি কার্লো সিম্যুলেশনের ফলাফলের ভিত্তিতে এই দলটি মনে করে যে, বাসযোগ্য গ্রহের সংখ্যা সময়ের সঙ্গে সঙ্গে বৃদ্ধি পাওয়াই সম্ভব, যদিও তা ঠিক যথাযথ রৈখিক ধারায় হয় না।
পরবর্তীকালের গবেষণায় অ্যানিউলাস ছায়াপথীয় বাসযোগ্য ক্ষেত্রের পুরনো ধারণাটিতে অধিকতর মৌলিক সংশোধনী আনা হয়। ২০০৮ সালে নিকোস প্র্যান্টজোসের একটি গবেষণার ফলে জানা যায় যে, ছায়াপথীয় কেন্দ্র থেকে প্রায় ১০ কিলোপারসেক দূরত্বে একটি গ্রহের অতিনবতারার ফলে সৃষ্ট বন্ধ্যাত্ব এড়ানোর সম্ভাবনা সর্বাধিক। এই এলাকাতেই অন্তর্বর্তী ছায়াপথে তারাগুলির সম্পূর্ণ ঘনত্বের অর্থ এই যে এখানে সর্বাধিক সংখ্যায় বাসযোগ্য গ্রহ পাওয়া সম্ভব। ২০১১ সালে এই গবেষণাপত্রের সহযোগিতায় মাইকেল গোয়ানলকের যে গবেষণাপত্রটি প্রকাশিত হয়, তাতে অতিনবতারার হাত থেকে রক্ষা পাওয়া গ্রহগুলির পুনঃপৌনিকতা পরিগণনা করা হয় ছায়াপথীয় কেন্দ্র থেকে সেগুলির দূরত্ব, ছায়াপথীয় তল থেকে সেগুলির উচ্চতা ও সেগুলির বয়সের ভিত্তিতে। শেষ পর্যন্ত দেখা যায় যে বর্তমানে ছায়াপথের প্রায় ০.০৩ শতাংশ তারা জটিল জীবনের উন্মেষে সহায়ক হতে পারে। লাল দানব গ্রহগুলির জোয়ার-সংক্রান্ত বদ্ধতার বিষয়টিকে জটিল জীবনের বিকাশের একটি প্রতিবন্ধকতা হিসেবে না ধরলে এই পরিমাণটি দাঁড়ায় ১.২ শতাংশ।
সমালোচনা
নিকোস প্র্যান্টজোস ছায়াপথীয় বাসযোগ্য ক্ষেত্রের ধারণাটির সমালোচনা করেছিলেন। তিনি মনে করেন, কোন মাপকাঠিতে এই ক্ষেত্র সৃষ্টি হতে পারে তার সংজ্ঞা আনুমানিকভাবে নির্ধারণ করাও অসম্ভব এবং সেই কারণে ছায়াপথীয় বাসযোগ্য ক্ষেত্রের ধারণাটি প্রাণের বণ্টন সম্পর্কে ভালোভাবে জানতে একটি তাত্ত্বিক যন্ত্র হিসেবেই ব্যবহার করা যেতে পারে, তার বেশি কিছু নয়। এই কারণে প্রান্টজোস বলেছিলেন যে, মহাকাশ ও সময়ের কোনও নির্দিষ্ট অঞ্চলকে বাসযোগ্য বলে সীমায়িত করার চেয়ে সমগ্র ছায়াপথই বাসযোগ্য হতে পারে। সেই সঙ্গে ছায়াপথের সর্পিল বাহুতে "আরোহণকারী" তারাগুলি তাদের আদি কক্ষপথ থেকে লক্ষাধিক আলোকবর্ষ সরে যেতে পারে। এই ঘটনা কোনও নির্দিষ্ট ছায়াপথীয় বাসযোগ্য ক্ষেত্রের ধারণার পরিপন্থী।  ২০০৬ সালে সিরকোভিক কর্তৃক ব্যবহৃত পদ্ধতির উন্নতি ঘটিয়ে ২০১০ সালে রয়্যাল অবজার্ভেটারি এডিনবরার ডানকান ফরগ্যান একটি মন্টি কার্লো সিম্যুলেশনের আয়োজন করেন। এই পরীক্ষা থেকে আহরিত তথ্য প্র্যান্টজোস বর্ণিত সুষম সংজ্ঞাযুক্ত ছায়াপথীয় বাসযোগ্য ক্ষেত্রের অনস্তিত্বকেই সমর্থন এবং আকাশগঙ্গা ছায়াপথে শতাধিক বহির্জাগতিক সভ্যতার সম্ভাবনা ইঙ্গিত করে। যদিও এই বিষয়ে সিদ্ধান্ত গ্রহণ করতে আরও তথ্য এখনও পাওয়া বাকি রয়েছে।
আরও দেখুন
• পৃথিবী-বহিঃস্থ তরল জল
• ফার্মি কূটাভাস
• ধাতবিকতা বণ্টন কর্ম
• গ্রহীয় বাসযোগ্যতা
• দুর্লভ পৃথিবী প্রকল্পনা
• বহির্জাগতিক বুদ্ধিমত্তা অনুসন্ধান
• সর্পিল ছায়াপথ
• পৃথিবীকরণ
মানবিন্দার বিসলা
মানবিন্দার সিংহ বিসলা (Manvinder Singh Bisla); (জন্ম: ২৭ ডিসেম্বর ১৯৮৪) হলেন একজন ভারতীয় ক্রিকেটার। তিনি একজন উইকেটরক্ষক এবং ডানহাতি ব্যাটসম্যান যিনি বর্তমানে গোয়া ক্রিকেটে দল এবং কলকাতা নাইট রাইডার্স এ হয়ে খেলছেন।
ক্রেইগ ম্যাকমিলান
ক্রেইগ ডগলাস ম্যাকমিলান (জন্ম: ১৩ সেপ্টেম্বর, ১৯৭৬) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডের সাবেক ক্রিকেটার। নিউজিল্যান্ড ক্রিকেট দলের পক্ষে টেস্ট, একদিনের আন্তর্জাতিক ও টুয়েন্টি২০ পর্যায়ে খেলেছেন। ডানহাতি ব্যাটসম্যান ও কার্যকরী ডানহাতি মিডিয়াম পেস বোলিংয়ের অধিকারী ক্রেগ ম্যাকমিলান প্রথম-শ্রেণীর ক্রিকেটে ক্যান্টারবারির পক্ষে খেলেছেন। এছাড়াও, কাউন্টি ক্রিকেটে হ্যাম্পশায়ার ও গ্লুচেস্টারশায়ারের পক্ষেও প্রতিনিধিত্ব করেন।
খেলোয়াড়ী জীবন
১৯৯৭ সালে ২২ বছর বয়সে বিশ্ব চ্যাম্পিয়ন অস্ট্রেলিয়ার বিপক্ষে তার টেস্ট অভিষেক ঘটে। ১৯৯৮-৯৯ মৌসুমে ব্যাসিন রিজার্ভে অনুষ্ঠিত দ্বিতীয় টেস্টে ক্রিস কেয়ার্নসের সাথে ৬ষ্ঠ উইকেটে ১৩৭ রান করেন। এরফলে তার দল ভারতের বিপক্ষ জয়ী হয়। এরপূর্বে আর. প্রেমাদাসা স্টেডিয়ামে তিনি তার সর্বোচ্চ ১৪২ রান করেন শ্রীলঙ্কার বিপক্ষে। ২০০০-০১ মৌসুমে হ্যামিল্টনে ইউনুস খানের এক ওভারে ২৬ রান করে তৎকালীন বিশ্বরেকর্ড গড়েন।
একদিনের আন্তর্জাতিকে তিনটি সেঞ্চুরির দুইটিই করেন পাকিস্তানের বিপক্ষে। তন্মধ্যে ৭৫ বলে সংগৃহীত ১০৪ রান যৌথভাবে দ্রুততম ছিল। পরবর্তীকালে জ্যাকব ওরাম জানুয়ারি, ২০০৭ সালে ভেঙ্গে ফেললেও ২০ ফেব্রুয়ারি, ২০০৭ তারিখে হ্যামিল্টনে অস্ট্রেলিয়ার বিরুদ্ধে ৬৭ বলে সেঞ্চুরি করে নিজের দখলে রাখেন। ৬ষ্ঠ উইকেটে ব্রেন্ডন ম্যাককুলামকে সাথে নিয়ে যৌথভাবে বিশ্বরেকর্ডের ভাগীদার হন। দক্ষিণ আফ্রিকায় অনুষ্ঠিত আইসিসি বিশ্ব টুয়েন্টি২০ প্রতিযোগিতায় তিনি নিউজিল্যান্ডের শীর্ষ রান সংগ্রহকারী ছিলেন। প্রতিযোগিতায় তিনি ১৬৩ রান করেন ৪০.৭৫ গড়ে।
অবসর
১৭ অক্টোবর, ২০০৭ তারিখে টুয়েন্টি২০ প্রতিযোগিতায় অংশগ্রহণ শেষে তিনি তার অবসরের কথা ঘোষণা করেন। এর কারণ হিসেবে ব্যক্তিগত ও শারীরিক সমস্যার কথা তুলে ধরেন। এরপর তিনি ইন্ডিয়ান ক্রিকেট লীগে যোগ দেন ও কলকাতা টাইগার্স দলের অধিনায়কত্ব করেন।
অবসর পরবর্তীকালে প্রচারমাধ্যমের সাথে যুক্ত হন। বর্তমানে তিনি ইন্ডিয়ান প্রিমিয়ার লীগ ও নিউজিল্যান্ডে স্টার ক্রিকেটে সিরিজের ধারাভাষ্যকার হিসেবে রয়েছেন।
কোনসটভ্যাগেন জু অ্যালভার
কোনসটভ্যাগেন জু অ্যালভার (Konstvägen sju älvar; বাংলা উচ্চারণ: মধ্যখানের জু শব্দটির উচ্চারণে স ও জ একত্রে উচ্চারিত হবে) উত্তর সুইডেনের ভ্যাস্টারবটে্নে অবস্থিত একটি পর্যটক আকর্ষণ ও শৈল্পিক সড়কের পথ। সমুদ্রের উপকূল ঘেঁষে প্রায় ৩৫ মাইল দীর্ঘ পথ অতিক্রম করেছে এই শিল্পকর্মটি।
বর্ণনা
হমসুন্ডের উমিয়া উপকূল থেকে সাতটি নদীর এ শিল্পকর্মটি বোথনিয়া উপকূলের ভ্যাস্টারবটেন থেকে বোর্গাফজাল পর্যন্ত যায়। এটি উমিয়া ও ডরোটিয়ার মধ্যদিয়ে যায়। এই শিল্পর রুট ই১২, হাইওয়ে ৯২ ও কান্ট্রি রোড ১০৫২ কে অনুসরণ করে। ১৯৯৭ সাল থেকে এই সড়কের পাশে মোট ১৩টি শিল্পকর্মকে রাখা হয়েছে। এই শৈল্পিক রাস্তা প্রায় ৩৫ মাইল লম্বা এবং ভিন্ডেলালভেন, উমে, ওরিয়ালভেন, লজডিয়ালভেন, গিডিয়ালভেন, অ্যাঙ্গারমানালভেন ও স্যাক্সালভেন নদীকে অতিক্রম করেছে। বেসরকারি সংস্থা কোনস্টভাগেন সেভেন রিভারস পাঁচটি পৌরসভার সহায়তায় এই প্রকল্প সম্পাদন করেন।
তবে সাধারণত একটি শিল্পকলা খারাপ আবহাওয়ার কারণে নামিয়ে রাখা হয়।
ভাস্কর্য
thumbnail|right|২০১১ সালের আগস্টে ধারণকৃত [[বাগবোলেতে অবস্থিত "৮১১" শিল্পকর্মর ছবি।]]
সব্দালপুর ইউনিয়ন
আয়তন
সব্দালপুর ইউনিয়নের আয়তন ২৪.৬৭ বর্গ কিলোমিটার।
জনসংখ্যা
সব্দালপুর ইউনিয়নের জনসংখ্যা ১৮,৭৪০ জন।
অবস্থান ও সীমানা
শ্রীপুর উপজেলার পশ্চিমাংশে সব্দালপুর ইউনিয়নের অবস্থান। এ ইউনিয়নের উত্তরে শ্রীকোল ইউনিয়ন, পশ্চিমে কুমার নদী, দক্ষিণে নাকোল ইউনিয়ন এবং পূর্বে শ্রীপুর ইউনিয়ন।
প্রশাসনিক কাঠামো
সব্দালপুর ইউনিয়ন শ্রীপুর উপজেলা, মাগুরার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম শ্রীপুর উপজেলা, মাগুরার আওতাধীন। এটি জাতীয় সংসদের ৯১ নং নির্বাচনী এলাকা মাগুরা-১ এর অংশ। এ ইউনিয়নে ৯টি ওয়ার্ড এবং ২২টি গ্রাম রয়েছেঃ
শিক্ষা ব্যবস্থা
সব্দালপুর ইউনিয়নে ৫টি মাধ্যমিক বিদ্যালয়,২টি মাদ্রাসা, ৭টি প্রাথমিক বিদ্যালয় এবং ১টি এনজিও কেন্দ্র রয়েছে। শিক্ষা প্রতিষ্ঠানসমূহ হলঃ
যোগাযোগ ব্যবস্থা
মাগুরা এসে রিকশা করে 'মাগুরা ‌নতুন বাজার' যেতে হবে। 'মাগুরা ‌নতুন বাজার' থেকে শ্রীপুর ১৫ কি.মি.দুরত্ব। শ্রীপুর সদর থেকে কাজলী বাজার যেতে হবে। কাজলী বাজারের সামনে সব্দালপুর ইউনিয়ন পরিষদের অবস্থান। সব্দালপুর ইউনিয়ন থেকে সরাসরি ঢাকা যাতায়াত করা যায়। সব্দালপুর ইউনিয়নে কাঁচা এবং পাকা রাস্তার সমন্নয়ে একটি উন্নত যোগাযোগ ব্যবস্থা গড়ে উঠেছে। ভ্যান,মটর সাইকেল,বাস(গ্রামবাংলা) যোগে ইউনিয়নের বিভিন্ন গ্রামে এবং পাশ্ববর্তী ইউনিয়নে যাতায়াত করা যায়।
খাল ও নদী
সব্দালপুর ইউনিয়নের পশ্চিম পাশে দিয়ে বয়ে গেছে কুমার নদী এবং অসংখ্য খাল বিল ও হাওর বাওর রয়েছে ।
হাট-বাজার
সব্দালপুর ইউনিয়নের হাট-বাজারের তালিকাঃ
দর্শনীয় স্থান
alt=|কেন্দ্র|ফ্রেম|কাজলী মুক্তিযোদ্ধা স্মৃতিস্তম্ভ
আগুস্তা ওয়েস্টল্যান্ড অ্যাপাচি
আগুস্তা ওয়েস্টল্যান্ড অ্যাপাচি হল ব্রিটিশ সেনাবাহিনীর এয়ার কর্পসের জন্য বোয়িং এএইচ-৬৪ অ্যাপাচে লংবো অ্যাটাক হেলিকপ্টারের লাইসেন্সকৃত উৎপাদন সংস্করণ। প্রথম আটটি হেলিকপ্টার বোয়িং দ্বারা নির্মিত হয়েছিল; বাকি ৫৯ টি বোয়িং সরবরাহকৃত যন্ত্রাংশগুলি থেকে ইংল্যান্ডের সমারসেটের ইওভিলে ওয়েস্টল্যান্ড হেলিকপ্টারস (পরবর্তীতে অগাস্টা ওয়েস্টল্যান্ড) দ্বারা সংযোজিত হয়েছিল। এএইচ-৬৪-এর বিপরীতে ব্রিটিশ সংস্করণে যে পরিবর্তনগুলি করা হয়েছে, সেগুলির মধ্যে রয়েছে রোলস-রয়েস টার্বোমেকা আরটিএম৩২২ ইঞ্জিন, একটি নতুন বৈদ্যুতিন প্রতিরক্ষামূলক সহায় স্যুট এবং ব্রিটিশ সংস্করণটিকে জাহাজ থেকে কাজ করার অনুমতি প্রদানের জন্য একটি ফোল্ডিং ব্লেড মেকানিজম। হেলিকপ্টারটিকে প্রথমে ওয়েস্টল্যান্ড হেলিকপ্টার দ্বারা ডব্লিউএএইচ-৬৪ হিসাবে মনোনীত করা হয়েছিল এবং পরে প্রতিরক্ষা মন্ত্রক দ্বারা এটিকে অ্যাপাচি এএইচ এমকে ১ (এছাড়াও "অ্যাপাচি এএইচ১" হিসাবে লেখা) নামে আখ্যায়িত করা হয়েছিল।
অ্যাপাচি ছিল আফগানিস্তানের সংঘাতে ঘনিষ্ঠ বিমান সহায়তার একটি মূল্যবান রূপ, এই অঞ্চলে ২০০৬ সালে মোতায়েন করা হয়েছিল। নৌ-পরীক্ষা ও সমুদ্রে অস্থায়ীভাবে মোতায়েনের সময়কালে বিমানটি জাহাজের ডেক থেকে পরিচালনা করার জন্য একটি সক্ষম প্ল্যাটফর্ম হিসাবে নিজেকে প্রমাণ করেছে। রাজকীয় নৌবাহিনীর জাহাজ থেকে পরিচালিত ব্রিটিশ অ্যাপাচিগুলি ২০১১ খ্রিস্টাব্দে লিবিয়ায় ন্যাটোর সামরিক হস্তক্ষেপেও কাজ করেছিল। অ্যাপাচি এএইচ১ ২০২৪ খ্রিস্টাব্দে তার পরিষেবার সমাপ্তিতে পৌঁছে যাবে এবং পরবর্তী এএইচ-৬৪ই সংস্করণ পুনরায় তৈরি করা হবে।
ইন্ট্রাভেন্ট্রিকুলার রক্তক্ষরণ
থাম্ব|251x251পিক্সেল|ইন্ট্রাভেন্ট্রিকুলার রক্তক্ষরণ ইন্ট্রাভেন্ট্রিকুলার রক্তক্ষরণ (intraventricular hemorrhage বা intraventricular bleeding) বা অন্তঃপ্রকোষ্ঠীয় রক্তক্ষরণ হচ্ছে মস্তিষ্কের ভেন্ট্রিকুলার সিস্টেম বা প্রকোষ্ঠীয় তন্ত্রে সংঘটিত রক্তক্ষরণ। ভেন্ট্রিকুলার তন্ত্রের সেরিব্রোস্পাইনাল তরল উৎপন্ন হয় এবং পরবর্তীতে তা মস্তিষ্ক ঘিরে থাকা সাবঅ্যারাকনয়েড স্পেসে প্রবাহিত হয়। মাথায় আঘাতজনিত কারণে বা স্ট্রোকের ফলাফল হিসেবে ইন্ট্রাভেন্ট্রিকুলার রক্তক্ষরণ সংঘটিত হতে পারে।
৩০% অন্তঃপ্রকোষ্ঠীয় রক্তক্ষরণ প্রাথমিক পর্যায়ের যা প্রকোষ্ঠীয় তন্ত্রের প্রকোষ্ঠগুলোর মধ্যে সীমাবদ্ধ থাকে এবং সাধারণত প্রকোষ্ঠের অভ্যন্তরে আঘাত, অ্যানিউরিজম, রক্তবাহিকার ত্রুটি, বা ক্লোরয়েড প্লেক্সাসের টিউমারের কারণে সৃষ্টি হয়। তবে এই রক্তক্ষরণের একটি বড়ো অংশ বা ৭০% ক্ষেত্রে তা মাধ্যমিক মাত্রার রক্তক্ষরণের বৈশিষ্ট্য ধারণ করে, যা বিস্তৃত হয়ে ইন্ট্রাপ্যারেনকাইমাল রক্তক্ষরণ বা সাবঅ্যারাকনয়েড রক্তক্ষরণে রূপ নেয়। মাঝারি থেকে তীব্র মাত্রার মস্তিষ্কের আঘাতজনিত জখমের ৩৫% ক্ষেত্রে ইন্ট্রাভেন্ট্রিকুলার রক্তক্ষরণ হতে দেখা যায়। যেহেতু মস্তিষ্ক খুব বেশি ক্ষতিগ্রস্ত না হলে এই ধরনের রক্তক্ষরণের সৃষ্টি সচারচর হয় না, তাই এ ধরনের ক্ষেত্রে ভালো ফলাফল খুব কম-ই হয়।
লক্ষণ এবং রোগনির্ণয়
ইন্ট্রাভেন্ট্রিকুলার রক্তরক্ষরণের লক্ষণ অনেকটাই অন্য ধরনের ইন্ট্রাসেরিব্রাল রক্তক্ষরণের মতো যার মধ্যে রয়েছে রক্তক্ষরণের ফলে হঠাৎ করে সৃষ্টি হওয়া মাথাব্যথা, বমি ভাব বা বমি করা, মানসিক অবস্থার পরিবর্তন বা চেতনার পরিবর্তন হওয়া। ফোকাল স্নায়বিক উপসর্গ সচারচর খুব কম বা দেখাও যায় না, কিন্তু ফোকাল বা সাধারণ খিঁচুনির সৃষ্টি হতে পারে। নিশ্চিতভাবে রোগনির্ণয়ের জন্য সিটি স্ক্যানের মাধ্যমে মস্তিষ্কের প্রকোষ্ঠে রক্তের উপস্থিতি পর্যবেক্ষণ করা প্রয়োজন।
পূর্বাভাস
উচ্চ রক্তচাপের কারণে সৃষ্ট ইন্ট্রাসেরিব্রাল রক্তক্ষরণের ফলে ইন্ট্রাভেন্ট্রিকুলার রক্তক্ষরণ হলে তার খুব ভালো ফলাফল আশা করা যায় না, বিশেষ করে এই জটিলতার ফলে হাইড্রোসেফ্যালাস হলে ফলাফল সাধারণত আরও বেশি খারাপ হয়। কারণ এর ফলে অন্তঃকরোটি চাপ আরও ভয়ংকরভাবে বৃদ্ধি পেতে পারে যা প্রাণঘাতী ব্রেইন হার্নিয়েশনের সম্ভাবনা বাড়ায়। তবে এককভাবেও এই রক্তক্ষরণ প্রাণঘাতী ও অন্যান্য অসুস্থতার কারণ হতে পারে। প্রথমত, জমাট বাধা রক্তের দলা সেরিব্রোস্পাইনাল তরল (সিএসএফ) সঞ্চালনের নালিতে বাধা সৃষ্টি করতে পারে যার ফলে সিএসএফ-এর সঞ্চালন বাধাগ্রস্থ হয়। সিএসএফ ঠিকভাবে সঞ্চালিত না হয়ে এক স্থানে জমাটবদ্ধ হলে বা হাইড্রোসেফ্যালাসের সৃষ্টি হলে তা দ্রততার সাথে অন্তঃকরোটি চাপ বৃদ্ধি করতে ও মৃত্যুর কারণ হতে পারে। দ্বিতীয়ত, জমাট বাধা রক্তে ভেঙে যাওয়া কণা সিএসএফ-এর সাথে প্রবাহিত হয়ে প্রদাহমূলক প্রতিক্রিয়া তৈরি হতে পারে যা অ্যারাকনয়েড গ্রানুলেশনের ক্ষতি বা অ্যারাকনয়েড ঝিল্লীর অমসৃণতা নষ্ট করে, যা সিএসএফ-এর নিয়মিত শোষণক্রিয়াকে বাধা দেয় এবং ফলস্বরূপ স্থায়ীভাবে যোগাযোগমূলক হাইড্রোসেফ্যালাসের সৃষ্টি হয়।
জয়নাব সালবি
জয়নাব সালবি (زينب سلبي) একজন ইরাকি আমেরিকান নারী অধিকার কর্মী, লেখিকা এবং সর্বজনীন বক্তা। তিনি উইমেন ফর উইমেন ইন্টারন্যাশনালের প্রতিষ্ঠাতা, বেশ কয়েকটি বইয়ের লেখক এবং ইয়াহু সংবাদের তার চোখ দিয়ে (Through Her Eyes) ও #মি টু,নাউ ওয়াট? পিবিএস এর একটি মূল অনুষ্ঠানমালার উপস্থাপিকা।
প্রারম্ভিক বছরগুলি
সালবি ১৯৬৯ সালে ইরাকের বাগদাদে জন্মগ্রহণ করেছিলেন। ইরান-ইরাক যুদ্ধের সময় বাগদাদে থাকাকালীন যুদ্ধের প্রথম অভিজ্ঞতা থেকে তার জীবন প্রভাবিত হয়েছিল, পাশাপাশি সাদ্দাম হুসাইনের সাথে তার পরিবারের ঘনিষ্ঠ সম্পর্কের কারণে ভয় এবং একনায়কত্ব তার পরিবারকে অতিষ্ঠ করে তুলেছিল। তার বাবা ইরাকি রাষ্ট্রপতির সাবেক ব্যক্তিগত পাইলট এবং ইরাকের বেসামরিক বিমান চলাচল প্রধান ছিলেন। হুসাইনের কাছ থেকে তার পরিবার মানসিক নির্যাতনের শিকার হয়ে সালবির পরিবার তাকে ১৯ বছর বয়সে মার্কিন যুক্তরাষ্ট্রে বসবাসরত একজন বয়স্ক ইরাকি আমেরিকানের একটি বিবাহের মাধ্যমে সালবিকে মার্কিন যুক্তরাষ্ট্রে পাঠাতে সক্ষম হয়েছিল। বিবাহটি অবমাননাকরভাবে শেষ হয়েছিল এবং যদিও তিনি তিন মাস পরে পালাতে পেরেছিলেন এবং ১৯৯০ সালে মার্কিন যুক্তরাষ্ট্রে আসার কয়েক মাস পরে প্রথম উপসাগরীয় যুদ্ধের কারণে তিনি আর ইরাকে ফিরে আসতে পারেননি।
যুদ্ধের সাথে সালবির অভিজ্ঞতা তাকে বিশ্বব্যাপী যুদ্ধে নারীদের দুর্দশার প্রতি সংবেদনশীল করে তুলেছিল। যখন তিনি মার্কিন যুক্তরাষ্ট্রে আসার কয়েক বছর পরে তিনি বসনিয়া এবং হার্জেগোভিনায় যুদ্ধের কথা জানতে পেরেছিলেন, তখন তিনি তার দ্বিতীয় স্বামী আমজাদ আতাল্লাহর সাথে উইমেন ফর উইমেন ইন্টারন্যাশনাল প্রতিষ্ঠা করেছিলেন এবং যুদ্ধ থেকে বেঁচে যাওয়া নারীদের সেবা করার জন্য তার জীবন উৎসর্গ করার সিদ্ধান্ত নিয়েছিলেন। সালবি বয়স তখন মাত্র ২৩ বছর এবং ১৯৯৩ সালে ৩৩ জন ক্রোয়েশীয় এবং বসনিয়ান মহিলাদের সহায়তা করে এই সংগঠনটির যাত্রা শুরু হয়েছিল।
পেশাজীবন
উইমেন ফর উইমেন ইন্টারন্যাশনালের প্রধান নির্বাহী কর্মকর্তা (১৯৯৩-২০১১) হিসেবে তার নেতৃত্বে সংগঠন, মানবিক এবং উন্নয়ন প্রচেষ্টােয় ৮টি সংঘর্ষের এলাকায় ৪,৭৮,০০০ এরও বেশি মহিলাদের সাহায্য করার জন্য এবং ১২০ মিলিয়ন মার্কিন ডলারেরও বেশি সরাসরি সহায়তা এবং ক্ষুদ্র ক্রেডিট ঋণ বিতরণ করেছে যা আরও প্রভাবিত করেছে ১.৭ মিলিয়নেরও বেশি পরিবারের সদস্যকে সাহায্য করেছে। সালবি এই দর্শনকে ধারণ করেন যে শিক্ষায় প্রবেশাধিকার এবং মহিলাদের জীবনে সংস্থানে প্রবেশে দীর্ঘস্থায়ী পরিবর্তনের দিকে পরিচালিত করে।
সালবি যুদ্ধের সময় ধর্ষণ এবং নারীর প্রতি অন্যান্য সহিংসতার ব্যবহার নিয়ে ব্যাপকভাবে লিখেছেন এবং বক্তব্য দিয়েছেন। দ্য অপরাহ উইনফ্রে শো সহ বেশ কয়েকবার তার কাজ প্রধান গণমাধ্যমে প্রদর্শিত হয়েছে। ১৯৯৫ সালে, রাষ্ট্রপতি বিল ক্লিনটন বসনিয়ায় মানবিক কাজের জন্য হোয়াইট হাউসে সালবিকে সম্মানিত করেছিলেন। টাইম ম্যাগাজিন থেকে দ্য গার্ডিয়ান পর্যন্ত বিভিন্ন গণমাধ্যমে তিনি বিশ্বের ১০০ প্রভাবশালী মহিলাদের একজন হিসেবেও চিহ্নিত হন।
গণতান্ত্রিক প্রজাতন্ত্র কঙ্গো থেকে আফগানিস্তান পর্যন্ত যুদ্ধ থেকে বেঁচে যাওয়া মহিলাদের সাথে প্রায় ২০ বছর কাজ করার পর, সালবি বুঝতে পেরেছিলেন যে মহিলাদের জীবনে পরিবর্তনের জন্য অনুপ্রেরণা হল একটি গোপন উপাদান। ফলস্বরূপ, তিনি ২০১১ সালে গণমাধ্যম বিভাগের মাধ্যমে "অনুপ্রেরণার বিশ্ব" অন্বেষণ করতে উইমেন ফর উইমেন ইন্টারন্যাশনাল থেকে পদত্যাগের ঘোষণা দিয়েছিলেন।
সালবি সম্প্রতি হিলটন মানবিক পুরস্কারের বিচারক হিসেবে নির্বাচিত হয়েছেন - যা বিশ্বজুড়ে মানবিক কাজের জন্য সবচেয়ে বড় পুরস্কার। সালবি সিনারগোস এবং আন্তর্জাতিক শরণার্থী সহায়তা প্রকল্পের (আইআরএপি) পরিচালনা পর্ষদে অংশগ্রহণ করেন।
গণমাধ্যমে কাজ
২০১৫ সালে, সালবি টিএলসি আরবের সাথে দ্য নিডা শো নামে একটি যুগান্তকারী আলাপ অনুষ্ঠান চালু করেছিলেন। আরব বিশ্বে র ২২টি দেশে সম্প্রচারিত এই অনুষ্ঠানটিতে তিনি আরব ও মুসলিম নারীদের স্বীকৃতি, আখ্যান, সংপ্রশ্ন এবং কৃতিত্বের জন্য উৎসর্গ করেছিলেন এবং আরব বিশ্বে অপরাহ উইনফ্রের সাথে ঐতিহাসিক প্রথম সাক্ষাৎকার দিয়ে এটি শুরু করেছিলেন। এই অনুষ্ঠানটির জন্য সালবি বেশ কয়েকটি পুরস্কার জিতেছিলেন, যার মধ্যে অ্যারাবিয়ান বিজনেস কর্তৃক ১ নম্বর সবচেয়ে প্রভাবশালী আরব মহিলা হিসেবে চিহ্নিত করা হয়েছিল এবং ফরেন পলিসি ম্যাগাজিন দ্বারা বিশ্বের ১০০ বিশ্ব চিন্তাবিদদের মধ্যে একজন এবং অপরাহ তাকে চিহ্নিত করেছে বিশ্বের পিপল ম্যাগাজিনে শীর্ষ ২৫জন নারী হিসেবে সম্বোধন করেছিলেন।
সালবি এরপর দ্য জয়নব সালবি প্রকল্প, হাফিংটন পোস্ট (২০১৬) এর মূল অনুষ্ঠানমালা, পিবিএস (২০১৮) এর সৌজন্যে #মি টু, নাউ ওয়াট? নামে একটি মূল ধারার অনুষ্ঠানমালা এবং ইয়াহু! সংবাদে (২০১৯) -এ জয়নাব সালবির সাথে তার চোখের মাধ্যমে (Through Her Eyes with Zainab Salbi) অনুষ্ঠান পরিচালিত করেছিলেন।
শিক্ষা
সালবি জর্জ মেসন বিশ্ববিদ্যালয় থেকে সমাজবিজ্ঞান ও নারী অধ্যায়নে স্নাতক ডিগ্রি এবং লন্ডন স্কুল অফ ইকোনমিক্স থেকে উন্নয়ন অধ্যয়নে স্নাতকোত্তর ডিগ্রি অর্জন করেছেন।
নয়ডা সেক্টর ৫২ মেট্রো স্টেশন
নয়ডা সেক্টর ৫২ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের গৌতম বুদ্ধ নগর জেলার নয়ডা সেক্টর ৫২-তে অবস্থিত উত্তোলিত মেট্রো স্টেশন। ২০১৯ সালের ৯ই মার্চ তারিখে এটি সাধারণ মানুষের ব্যবহারের জন্য চালু করে দেওয়া হয়।
স্টেশনটি নয়ডা মেট্রোর অ্যাকোয়া লাইনের নয়ডা সেক্টর ৫১ মেট্রো স্টেশনের সাথে ৩০০ মিটার দীর্ঘ পথচারী ওয়ক-ওয়ে দ্বারা সংযুক্ত। আইকিয়া কোম্পানি এবং নয়ডা কর্তৃপক্ষের মধ্যে একটি চুক্তির অংশ হিসাবে কোম্পানি দুটি স্টেশনকে সংযুক্ত করার জন্য একটি ওভারহেড ওয়াকওয়ে তৈরি করার বরাত পায়৷
গুগল ডুও
গুগল ডুও (বিকল্প বানানঃ গুগল ডুয়ো) একটি ভিডিও বার্তা আদান-প্রদানকারী বা ভিডিও টেলিযোগাযোগ সেবা প্রদানকারী মোবাইল অ্যাপ্লিকেশন। গুগল কর্তৃক প্রস্তুতকৃত অ্যাপ্লিকেশনটি অ্যান্ড্রয়েড এবং আইওএস অপারেটিং সিস্টেমগুলোতে উপলব্ধ রয়েছে। ১৮ মে, ২০১৬-তে অনুষ্ঠিত গুগলস ডেভেলপার কনফারেন্সে এই আপ্লিকেশনটি প্রথম প্রদর্শন করে এবং একই বছর, ১৬ আগস্ট-এ এটির বিশ্বব্যাপী প্রকাশ করে। এটি ডেস্কটপ এবং ল্যাপটপ কম্পিউটারে গুগলের ক্রোম ওয়েব ব্রাউজারের মাধ্যমে ব্যবহার করা যায়।
গুগল ডুও, ব্যবহারকারীদের নিম্ন ব্যান্ডউইথে উচ্চমান সম্পন্ন ভিডিও কল করতে দেয়। এটি নিম্ন ব্যান্ডউইথের নেটওয়ার্কগুলোর জন্য অনুকূল। অ্যাপ্লিকেশনটি ব্যবহারকারীর ফোন নম্বরের উপর ভিত্তি করে প্রস্তুতকৃত। ফলাফলস্বরূপ ব্যবহারকারীরা তাদের ফোন নম্বরের তালিকা থেকে যে কাউকে কল করে পারেন। অ্যাপটি স্বয়ংক্রিয়ভাবে ওয়াই-ফাই ও মুঠোফোনের নেটওয়ার্কের মধ্যে অদল-বদল করতে সক্ষম। অ্যাপ্লিকেশনটির অনন্য বৈশিষ্ট্য হচ্ছে "নক নক" সেবা, যার মাধ্যমে ব্যবহারকারীরা কলের উত্তর দেওয়ার আগে কলারের সরাসরি ভিডিও প্রাক-দর্শন দেখতে পারেন।
বৈশিষ্ট্য
গুগল ডুও-এর কলগুলির ভিডিও ৭২০ পিক্সলের উচ্চমান সম্পন্ন। অ্যাপ্লিকেশনটি কম ব্যান্ডউইডথের মোবাইল নেটওয়ার্কে 'ওয়েবআরটিসি' নামীয় প্রকৃত সময়ে যোগাযোগের অ্যাপ্লিকেশন প্রোগ্রামিং ইন্টারফেস ব্যবহার করে। এছাড়াও এটি ব্যবহারকারীদের 'রেখচিত্র সৌজন্যবিধি'(ইউজার ডায়াগ্রাম প্রটোকল)-এর উপর 'কিউইউআইসি' নামীয় যোগাযোগ সৌজন্যবিধি ব্যবহার করে। অ্যাপ্লিকেশনটি ভিডিও কলের সময় নেটওয়ার্কের গুণমান পর্যবেক্ষণের মাধ্যমে ভিডিও'র মানের অবক্ষয়ের রোধে 'অপ্টিমাইজেশন' প্রক্রিয়া সক্রিয় রাখে। এর মাধ্যমে অ্যাপ্লিকেশনটি কল অক্ষুণ্ন রাখতে সয়ংক্রিয় ভাবে ভিডিও'র দৃশ্যমান রেজুলেশন কমিয়ে দেয়। এর অনন্য বৈশিষ্ট্য "নক নক", গ্রাহকদের কল গ্রহণ করার আগে কলারের একটি সরাসরি পূর্বরূপ দেখায়। গুগলের ভাষ্য অনুযায়ী 'নক নক' "কলগুলিকে কাজের মাঝে ব্যঘাত হিসেবে নয় বরং একটি আমন্ত্রণের মতো বোধ করায়"
গুগল ডুও-তে "এন্ড-টু-এন্ড এনক্রিপশন"-এর মাধ্যমে ব্যবহারকারীদের একজন আরেকজনের বার্তা পড়ার সুবিধা স্থায়ীভাবে সক্রিয় আছে। অ্যাপ্লিকেশনটি ব্যবহারকারীর গুগলের জিমেইল আইডি-এর বদলে মুঠোফোনের ফোন নম্বরগুলির উপর ভিত্তি করে প্রস্তুতকৃত। ফলে ব্যবহারকারীরা তাদের ফোন নম্বরের তালিকা থেকে যে কাউকে কল করে পারেন। এটি স্বয়ংক্রিয়ভাবে ওয়াই-ফাই এবং মুঠোফোনের নেটওয়ার্কের মাঝে অদল-বদল করার সক্ষমতা রয়েছে। এটি মোবাইল ইন্টারনেটের 'প্যাকেট ডাটা' গোপনের জন্য 'ওয়েভনেটইকিউ' ব্যবহার করে যা ডিপমাইন্ড/গুগল কৃত্রিম বুদ্ধিমত্তার একটি 'ওয়েভআরএনএন' ভিত্তিক মডেল।
মার্চ, ২০১৭ হতে অ্যাপ্লিকেশনটি ভিডিও ছাড়াও শুধু অডিও কল করার সুবিধা যোগ করা হয়। ব্রাজিলে র ব্যবহারকারীরা সর্বপ্রথম এই সুবিধা ব্যবহার করেন।  এপ্রিল,২০১৭ হতে এই সুবিধা বিশ্বব্যাপী উম্মুক্ত করা হয়। মার্চ, ২০১৮ হতে গুগল ডুও-তে ভিডিও এবং অডিও কলের পাশাপাশি ধারণকৃত ভিডিও এবং অডিও বার্তা আদান প্রদানের সুবিধা যুক্ত হয়। এই সংযোজনের ফলে একজন ব্যবহারকারী ৩০ সেকেন্ডে র ভিডিও অথবা অডিও বার্তা ধারণ করে উক্ত সময়ে গুগল ডুও-এ নিষ্কৃয় থাকা ব্যবহারকারীকে পাঠাতে পারেন। বার্তা প্রাপক ব্যবহারকারী কল করার সুবিধাসহ বার্তা দেখতে পারেন। মে, ২০১৯ হতে অ্যাপ্লিকেশনটির আইওএস এবং অ্যান্ড্রয়েড উভয় সংস্করণেই একসাথে ৮ ব্যক্তির ভিডিও সম্মেলনের সক্ষমতা যুক্ত করা হয়েছিল যা ছিল ফেসটাইম, হোয়াটসঅ্যাপ, স্কাইপ এবং ফেসবুক মেসেঞ্জারের অনুরূপ 'গ্রুপ কলিং' সেবার সাথে সঙ্গতিপূর্ণ, অংশগ্রহণকারীরা যে কোনও সময় কথোপকথনে যোগ দিতে বা ছেড়ে দিতে পারেন। মার্চ, ২০২০-এর শেষদিকে 'গ্রুপ কলিং'-এ অংশগ্রহণকারী ব্যবহারকারী বা কলারের সংখ্যা ৮ থেকে বৃদ্ধি করে ১২ করা হয়। এ সংখ্যা ৩২ পর্যন্ত বৃদ্ধি করার পরিকল্পনা করা হয়।
কাজী ফজলুর রহমান
কাজী ফজলুর রহমান শাহাবুদ্দিন আহমেদ তত্ত্বাবধায়ক সরকারের মন্ত্রীর পদমর্যাদার প্রাক্তন উপদেষ্টা। তিনি সেচ, বন, পরিবেশ, মৎস্য ও প্রাণিসম্পদ মন্ত্রানালয় দায়িত্বে ছিলেন।
কাতারের কূটনৈতিক সংকট
২০১৭ সালের জুন মাসে সৌদি আরবের নেতৃত্বে কয়েকটি দেশ কাতারের সংগে কূটনৈতিক সম্পর্ক ছিন্ন করে। সম্পর্ক ছিন্ন কারী দেশগুলো হচ্ছে সৌদি আরব, আরব আমিরাত, মিসর, ইয়েমেন ও লিবিয়া,    এবং মালদ্বীপ
রোমান রেইন্স
লিটি জোসেফ “জো” আনোয়া’ই (জন্ম: মে ২৫, ১৯৮৫) হলেন একজন আমেরিকান পেশাদার কুস্তিগির, প্রাক্তন পেশাদার কানাডীয় ফুটবল খেলোয়াড়, অভিনেতা এবং আনোয়া'ই পরিবারের সদস্য। বর্তমানে তিনি ডব্লিউডব্লিউই-এর সাথে চুক্তিবদ্ধ। সেখানে তিনি তাঁর রিং নাম রোমান রেইন্স (ট্রাইবাল চিফ নামেও পরিচিত) হিসেবে প্রতিদ্বন্দ্বিতা করে থাকেন। রেইন্স দু’বারের এবং বর্তমান ডব্লিউডব্লিউই ইউনিভার্সাল চ‍্যাম্পিয়ন, তিনবার ডাব্লিউডাব্লিউই চ্যাম্পিয়ন , একবার ডব্লিউডব্লিউই ইউনাইটেড স্টেট চ্যাম্পিয়ন, একবার ডব্লিউডব্লিউই ট্যাগ টিম চ্যাম্পিয়ন (সেথ রলিন্স-এর সঙ্গে), একবারের ডব্লিউডব্লিউই ইন্টারকন্টিনেন্টাল চ্যাম্পিয়ন এবং একজন গ্র্যান্ড স্ল্যাম চ্যাম্পিয়ন। তিনি জর্জিয়া টেকের হয়ে কলেজিয়েট ফুটবল খেলতেন।তিনি এখনও পর্যন্ত সবচেয়ে বেশি সময় ধরে ডব্লিউডব্লিউই ইউনিভার্সাল চ্যাম্পিয়ন রয়েছেন।
সম্প্রতি রোমান লিউকেমিয়া রোগে আক্রান্ত হয়েছিলেন। ২৩শে অক্টোবর, ২০১৮-তে রোমান তাঁর লিউকেমিয়া রোগ সম্বন্ধে মানডে নাইট র শো-তে জানান। তিনি বলেন সুস্থ হয়ে তিনি খুব শীঘ্রই পুনরায় রেসলিং জগতে প্রত্যাবর্তন করবেন।
২৫শে ফেব্রুয়ারি, ২০১৯ তারিখে রোমান দীর্ঘ চার মাস পর ডব্লিউডব্লিউই-র মনডে নাইট র শো-তে ফিরে আসার মাধ্যমে তার রেসলিং ক্যারিয়ার পুনরায় শুরু করেন।
রেসলিং-এর পাশাপাশি রোমান "ফাস্ট অ্যান্ড ফিউরিয়াস প্রেজেন্টস: হবস অ্যান্ড শ" চলচ্চিত্রে অভিনয় করেছেন। ডব্লিউডব্লিউই-তে তাঁর মুভগুলি হল: স্পিয়ার, সুপারম্যান পাঞ্চ, সামোয়ান ড্রপ, বিগ বুট, গিলিটিন চোক ইত্যাদি।
কাতারের কূটনৈতিক সংকট
প্রেক্ষাপট
সৌদি সরকার কাতারের সঙ্গে ভূমি, সমুদ্রসীমা ও আকাশ সীমার সব যোগাযোগ ছিন্ন করে। বাহরাইনের পক্ষ থেকে জানানো হয়, কাতারের সমুদ্র ও আকাশ সীমার সব যোগাযোগ বন্ধ করে দেয়। একই সঙ্গে বাহরাইনে বসবাসরত কাতারের নাগরিকদের ১৪ দিনের মধ্যে দেশটি ছাড়তে বলে। সংযুক্ত আরব আমিরাত কাতারের কূটনীতিকদের দেশ ত্যাগে ৪৮ ঘণ্টা সময় দেয়। মিসর সব বন্দরে কাতারের যানবাহন ও আকাশযান প্রবেশে নিষেধাজ্ঞা আরোপ করে।
সম্পর্ক ছিন্ন করার ঘোষণা দেওয়া দেশগুলোর মূল অভিযোগ, সন্ত্রাসী সংগঠন ইসলামিক স্টেট (আইএস) ও আল-কায়েদাকে মদদ দিচ্ছে কাতার। তবে এ অভিযোগ অস্বীকার করে ছয় দেশের সম্পর্ক ছিন্ন করার ঘোষণাকে ‘অযৌক্তিক’ ও ‘ভিত্তিহীন তথ্যের ওপর ভিত্তি করে নেওয়া’ সিদ্ধান্তকে বলে অভিহিত করেছে কাতার।
ভুটিয়া-লেপচা
ভুটিয়া-লেপচা হল ভারতের সিকিমের ভুটিয়া এবং লেপচা সম্প্রদায়ের মানুষদের নিয়ে গঠিত একটি জাতিগত গোষ্ঠী। এই উভয় গোষ্ঠীই ভারত সরকার কর্তৃক তফসিলি উপজাতি তালিকাভুক্ত হয়েছে।
২০০২ সালে সীমানা পুনর্নির্ধারণ কমিশনের সুপারিশ বাস্তবায়নের পর, সিকিম বিধানসভায় এই গোষ্ঠীর জন্য ১২টি (৩২টির মধ্যে) আসন সংরক্ষিত হয়েছে।
সিকিম ভুটিয়া লেপচা শীর্ষ কমিটি
ভারতীয় যুক্তরাজ্যে সিকিমকে অন্তর্ভুক্ত করার জন্য কিছু পূর্বশর্ত ছিল এবং সিকিমের জনগণকে বিশেষ করে আদিবাসী সংখ্যালঘু সিকিমী ভুটিয়া লেপচা সম্প্রদায়কে আনুষ্ঠানিক আশ্বাস দেওয়া হয়েছিল। এগুলি ১৯৭৩ সালের ৮ই মে এর ত্রিপক্ষীয় চুক্তি, ১৯৭৪ সিকিম সরকার আইন, এবং ভারতীয় সংবিধানের ৩৭১ এফ অনুচ্ছেদ প্রতিফলিত হয়েছে।
সিকিম ভুটিয়া লেপচা শীর্ষ কমিটি (এসআইবিএলএসি) হল সিকিমী, ভুটিয়া-লেপচা (বিএল) এবং সিকিমী বংশোদ্ভূত নেপালিদের রাজনৈতিক অধিকারের জন্য সংগ্রামকারী একটি দল। সিকিমের বিধানসভায় বিএল-এর জন্য সংরক্ষণ ছাড়াও, তারা স্থানীয় সংস্থার (পঞ্চায়েত) নির্বাচনেও সংরক্ষণের পক্ষে বক্তব্য রাখে।
আইনি লড়াই
১৯৯৩ সালে, ভারতের সর্বোচ্চ ন্যায়ালয়- সুপ্রিম কোর্টে একটি মামলা আনা হয়েছিল। সিকিমের বিএল নির্বাচনী এলাকা এবং সংঘ নির্বাচনী এলাকার জন্য সংরক্ষণের বিরুদ্ধে আপত্তি জানিয়ে এই মামলাটি করা হয়। মামলা করেছিলেন রাইজিং সান পার্টির রাম চন্দ্র পৌড়িয়াল। সুপ্রিম কোর্টের পাঁচ বিচারপতির বেঞ্চ সেই আবেদন খারিজ করে দেন। তাঁরা বলেছিল যে সংরক্ষণ (বা তাদের পরিমাণ) ১৪, ১৭০(২) বা ৩৩২ আইনের ধারাগুলি লঙ্ঘন করছে না।
২০১৫ সালে, সিকিমের আসন্ন পৌরসভা নির্বাচনে ভুটি-লেপচা এবং সেইসাথে লিম্বু-তামাংদের (এলটি) জন্য সংরক্ষণ পুনঃনির্ধারণের পক্ষে যুক্তি দিয়ে ফিগু শেরিং ভুটিয়া সিকিম হাই কোর্টে একটি আবেদন জানিয়েছিলেন। বিচারক, মীনাক্ষী মদন রাই আবেদনটি খারিজ করে দেন, তিনি অতীতের উদাহরণ দেখিয়ে বলেছিলেন যে নির্বাচনী এলাকায় সংরক্ষণের বিষয়টি আইনের কোনো আদালতের আওতাভুক্ত নয়।
ভূমি পরিমাপ
ভূমির পরিমাপ পদ্ধতি বিভিন্ন দেশে বিভিন্ন রকম হয়ে থাকে। বাংলাদেশ ও ভারতের পশ্চিমবঙ্গ, আসাম, ত্রিপুরা, মানভূম ইত্যাদি বিভিন্ন এলাকায় এককের মানে বিভিন্নতা পরিদৃষ্ট হয়।
বাংলাদেশে ভূমি সংক্রান্ত যাবতীয় দলিল লিখন, সরকারি হিসাব ও অফিসের কাজে ব্যবহার্য দুই প্রকার পরিমাপ হলো শতাংশের হিসাব ও কাঠা'র হিসাব। এই দুইয়ের মধ্যে সম্পর্ক এই যে, এক একরের এক শত ভাগের এক ভাগকে বলা হয় "এক-শতাংশ" জমি। অধিকতর প্রচলিত শব্দবন্ধ হলো "এক ডেসিমাল জমি"। অন্যদিকে কাঠার উর্ধ্বতর একক হলো "বিঘা" এবং বিঘা'র উর্ধ্বতর একক হলো "একর।" ২০ কাঠা সমান এক বিঘা জমি এবং তিন বিঘা সমান এক একর জমি। এই পরিমাপ সর্বজনীন, এবং "প্রমিত মান" (Standard Measurement) হিসেবে সরকারীভাবে অনুমোদিত। তবে আন্তর্জাতিক প্রয়োজনে কখনো কখনো সরকারী কাগজে হেক্টর ব্যবহার করা হয়ে থাকে।
বর্গগজ, বর্গফুট অনুযায়ী পরিমান
টিকা: কোন ভূমির দৈর্ঘ্য ও প্রস্থের গুণফল যদি ৪৮৪০ বর্গগজ হয় তাহলে এটা ১ একর হবে। যেমনঃ ভূমির দৈর্ঘ্য ২২০ গজ এবং প্রস্থ ২২ গজ সুতরাং ২২০×২২ গজ = ৪৮৪০ বর্গগজ।
কাঠা, বিঘা, একর অনুযায়ী পরিমান
টিকা: একশত শতাংশ বা, এক হাজার সহস্রাংশ বা, দশ হাজার অযুতাংশ = ১ একর। দশমিক বিন্দুর (.) পরে চার অঙ্ক হলে অযুতাংশ পড়তে হবে।
বিভিন্ন প্রকারের আঞ্চলিক পরিমাপ
বাংলাদেশে এবং বাংলাদেশের আশেপাশের ভারতের বিভিন্ন অঞ্চলভেদে বিভিন্ন প্রকারের মাপ ঝোক প্রচলিত রয়েছে। এগুলো হলো কানি-গন্ডা, বিঘা-কাঠা ইত্যাদি। অঞ্চল ভেদে এই পরিমাপগুলো আয়তন বিভিন্ন রকমের হয়ে তাকে। বিভিন্ন অঞ্চলে ভূমির পরিমাপ বিভিন্ন পদ্ধতিতে হলেও সরকারি ভাবে ভূমির পরিমাপ একর, শতক পদ্ধতিতে করা হয়। সারাদেশে একর শতকের হিসাব সমান।
কানি: কানি দুই প্রকার। যথা -
কাচ্চা কানি: ৪০ শতকে এক কাচ্চা কানি। কাচ্চা কানি ৪০ শতকে হয় বলে একে ৪০ শতকের কানিও বলা হয়।
সাই কানি: এই কানি কোথাও ১২০ শতকে ধরা হয়। আবার কোথাও কোথাও ১৬০ শতকেও ধরা হয়।
কানি গন্ডার সাথে বিভিন্ন প্রকারের পরিমাপের তুলনা:
ছটাক, বিঘা এবং কাঠার হিসাব
গান্টার শিকল এর লিঙ্ক/জরীপ/কড়ি
ভূমির পরিমাপ পদ্ধতি সঠিক এবং সহজ করার জন্য ইংরেজ বিজ্ঞানী এডমন্ড গান্টা এই পদ্ধতি আবিষ্কার করেন। তিনি ভূমি পরিমাপের জন্য ইস্পাত দ্বারা এক ধরনের শিকল আবিষ্কার করেন। পরবর্তীতে তার নাম অনুসারেই এই শিকলের নামকরণ করা হয় গান্টার শিকল। আমাদের দেশে গান্টার শিকল দ্বারা জমি জরিপ অত্যন্ত জনপ্রিয়। একর, শতক এবং মাইলষ্টোন বসানোর জন্য গান্টার শিকল অত্যন্ত উপযোগী। এই শিকলের দৈর্ঘ্য ২০.৩১ মিটার (প্রায়) বা ৬৬ ফুট।
গান্টার শিকল ভূমি পরিমাপের সুবিধার্থে একে ১০০ ভাগে ভাগ করা হয় থাকে। এর প্রতিটি ভাগকে লিঙ্ক বা জরীপ বা কড়ি বিভিন্ন নামে ডাকা হয়।
আমাদের দেশে জমি-জমা মাপ ঝোকের সময় চেইনের সাথে ফিতাও ব্যবহার করা হয়। সরকারি ভাবে ভূমি মাপার সময় চেইন ব্যবহার করা হয় এবং আমিন বা সার্ভেয়ার ইত্যাদি ব্যক্তিগণ ভূমি মাপার সময় ফিতা ব্যবহার করেন। ভূমির পরিমাণ বেশি হলে চেইন এবং কম হলে ফিতা ব্যবহার করাই বেশি সুবিধাজনক।
গান্টার শিকলে ১০ লিঙ্ক বা ৭৯.২ ইঞ্চি পর পর নস বা ফুলি স্থাপন করা হয়
২০ লিঙ্ক বা ১৫৮.৪ ইঞ্চি পর স্থাপিত হয়
৩০ লিঙ্ক বা ২৩৭.৩ ইঞ্চি পর স্থাপিত হয়
৪০ লিঙ্ক বা ৩১৬.৮ ইঞ্চি পর স্থাপিত হয়
৫০ লিঙ্ক বা ৩৯৬.০ ইঞ্চি পর স্থাপিত হয়
৮০ গান্টার বা ১৭৬০ গজ পর স্থাপিত হয় - মাইল ষ্টোন
মারমুল জেলা
মারমুল  উত্তর আফগানিস্তানের বাল্‌খ প্রদেশের কেন্দ্রীয় অঞ্চলে অবস্থিত একটি ছোট জেলা। জেলাটির রাজধানী মারমুল চাহার কিন্ত (এছাড়াও মারমল নামেও ডাক হয়ে থাকে) যেটি জেলার দক্ষিণ সীমান্তে অবস্থিত।
অ্যাবার্টন জলাধার
অ্যাবার্টন জলাধার হল এসেক্স উপকূলের কাছে পূর্ব ইংল্যান্ডের মিষ্টি জলের একটি পাম্প স্টোরেজ জলাধার, যার আয়তন ৭০০ হেক্টর (১,৭০০ একর)। জলাধারের বেশিরভাগ জল স্টুর নদী থেকে পাম্পের মাধ্যমে উত্তোলন করা হয়। এটি এসেক্সের মিষ্টি জলের বৃহত্তম জলাশয়।
১৯৩৫ সাল থেকে ১৯৩৯ সালের মধ্যে নির্মিত, অ্যাবার্টন জলাধারটি নর্থামব্রিয়ান ওয়াটার গ্রুপের অন্তর্গত এসেক্স অ্যান্ড সাফোক ওয়াটারের মালিকানাধীন ও পরিচালিত, এবং কোলচেস্টার থেকে ৬ কিমি (৩.৭ মাইল) দক্ষিণ-পশ্চিমে লেয়ার দে লা হেয়ে গ্রামের নিকট অবস্থিত।
জলাধারটি পানকৌড়ির প্রজনন, শীতকালীন ও নির্মোচন জলপাখি এবং পরিযায়ী পাখির জন্য গুরুত্বপূর্ণ। এটি একটি আন্তর্জাতিকভাবে গুরুত্বপূর্ণ জলাভূমি, যাকে রামসার সাইট, বিশেষ বৈজ্ঞানিক আগ্রহের স্থান ও বিশেষ সুরক্ষা এলাকা হিসাবে মনোনীত করা হয়েছে, এবং এটি একটি প্রকৃতি সংরক্ষণ পর্যালোচনাতে তালিকাভুক্ত।
ডায়ানা খান
মায়রা খান (ডায়ানা খান নামেও পরিচিত; জন্ম: ২৭ ডিসেম্বর, ১৯৯৯) একজন ভারতীয় অভিনেত্রী। টেলিভিশন ধারাবাহিক হামসাফারস -এ 'মায়রা সরফরাজ শেখ' চরিত্রে অভিনয় করে তিনি আলোচনায় এসেছিলেন। তিনি হন্টেড হিলস, কাবাড্ডি সহ বেশ কয়েকটি হিন্দি চলচ্চিত্রে অভিনয় করেছেন।
প্রাথমিক জীবন
ডায়ানা ভারতের মহারাষ্ট্র রাজ্যের পুনেতে ১৯৯৯ সালের ১২ ডিসেম্বর একটি মুসলিম পরিবারে জন্মগ্রহণ করেছিলেন। তিনি একজন ভারতীয় চলচ্চিত্র অভিনেত্রী, টেলিভিশন অভিনেত্রী ও মডেল যিনি বলিউডের সিনেমা ও হিন্দি টেলিভিশন সিরিজ, সংগীত ভিডিওতে তার কাজের জন্য পরিচিত।
কর্মজীবন
ডায়ানা তার অভিনয় জীবন শুরু করেছিলেন ২০১২ সালের হিন্দি টেলিভিশন ধারাবাহিক গুমরাহ - ইন্ড অব ইনোসেন্স দিয়ে। এরপরে তিনি টেলিভিশন ধারাবাহিক হামসাফারস এ উপস্থিত হন, যেখানে তিনি 'মাইরা সরফরাজ শেখ' এর ভূমিকায় অভিনয় করেছিলেন। ২০১৫ সালে ডায়ানা সনির টিভিতে পার্বারিশ সিজন ২ -তে জাসবিন্দর খুরানা ওরফে জাসির চরিত্রে অভিনয় করেছিলেন।
২০১৬ সালে "ঘায়াল: ওয়ান্স এগেইন" এর মাধ্যমে তিনি চলচ্চিত্রে অভিষেক করেন, যেখানে তিনি জয়া চরিত্রে অভিনয় করেছিলেন। তিনি মেহরুম এবং কাবাডি এর মতো বলিউডের ছবিতেও অভিনয় করেছেন।
ডায়ানা ক্যাডবারি চকোলেট এর টেলিভিশন বিজ্ঞাপনেও উপস্থিত হয়েছেন। ২০১৯ সালে তিনি টেলিভিশন ধারাবাহিক বহু বেগম -এ ‘শারায়া’ চরিত্রে অভিনয় করেছিলেন।
আবদুস সাত্তার ভূঞা
উকিল আবদুস সাত্তার ভূঞা একজন বাংলাদেশী রাজনীতিবিদ। তিনি মোট ৬ বার ব্রাহ্মণবাড়িয়া থেকে সংসদ সদস্য নির্বাচিত হন। তিনি সাংগঠনিকভাবে বিএনপি চেয়ারপার্সনের সাবেক উপদেষ্টা এবং বাংলাদেশ সরকারের সাবেক ভূমি প্রতিমন্ত্রী হিসেবেও দায়ীত্ব পালন করেন। গত ১লা জানুয়ারি ২০২৩ তিনি বিএনপি থেকে পদত্যাগ করেছেন।
ব্যক্তিগত জীবন
জনাব সাত্তার বড়বাড়ী, পরমানন্দপুর, সরাইল, ব্রাহ্মণবাড়িয়ায় পিতা মুকসুদ আলী ভূঞা ও মাতা রহিমা খাতুন এর ঘরে জন্মগ্রহণ করেন।
রাজনৈতিক জীবন
১৯৭৯ সালে তৎকালীন কুমিল্লা-১ আসনে স্বতন্ত্র প্রার্থী হিসেবে সংসদ সদস্য নির্বাচিত হন সাত্তার। পরবর্তিতে ১৯৯১ ও ১৯৯৬ সালের ১৫ই ফেব্রুয়ারি ও জুনের নির্বাচনে বিএনপির মনোনয়ন নিয়ে ব্রাহ্মণবাড়িয়া-২ আসনে সংসদ সদস্য নির্বাচিত হন। ২০০১ সালের নির্বাচনে তৎকালীন ৪ দলীয় জোট সরকার থেকে টেকনোক্রেট মন্ত্রী হিসেবে আবদুস সাত্তার আইন, মৎস্য ও ভূমি মন্ত্রণালয়ের প্রতিমন্ত্রীর দায়িত্বও পালন করেন। তবে ২০০৮ সালের নির্বাচনের পরে রাজনৈতিক কার্যক্রম থেকে তিনি নিষ্ক্রিয় ছিলেন।
২০১৮ সালে অনুষ্ঠিত একাদশ জাতীয় সংসদ নির্বাচনে তিনি আবারো ধানের শীষ প্রতিক নিয়ে বিএনপি এর মনোনীত সংসদ সদস্য হিসেবে জয়লাভ করেন। ২০২৩ সালে ব্রাহ্মণবাড়িয়া-২ আসনের উপনির্বাচনে তিনি প্রতিদ্বন্দ্বিতা করে আবারও জয়লাভ করেন।
লি ইয়ু-হিয়ান
লি ইয়ু-হিয়ান (이유현, Lee You-hyeon; জন্ম: ৮ ফেব্রুয়ারি ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব জেওনবুক হুন্দাই মোটরস এবং দক্ষিণ কোরিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৫ সালে, ইয়ু-হিয়ান দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। দলগতভাবে, ইয়ু-হিয়ান এপর্যন্ত ১টি শিরোপা জয়লাভ করেছেন, যা তিনি দক্ষিণ কোরিয়ার বয়সভিত্তিক দলের হয়ে জয়লাভ করেছেন।
প্রারম্ভিক জীবন
লি ইয়ু-হিয়ান ১৯৯৭ সালের ৮ই ফেব্রুয়ারি তারিখে দক্ষিণ কোরিয়ার কোয়াংইয়াংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ইয়ু-হিয়ান জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।
আ বয় অ্যান্ড হিজ অ্যাটম
আ বয় অ্যান্ড হিজ অ্যাটম (A Boy and His Atom) ২০১৩ সালে আইবিএম রিসার্চ কর্তৃক নির্মিত ও ইউটিউবে মুক্তিপ্রাপ্ত একটি থামা-গতির চলমান চিত্র জাতীয় স্বল্পদৈর্ঘ্য চলচ্চিত্র। চলচ্চিত্রটিতে একটি বালক ও একটি পথহারানো পরমাণু কীভাবে একে অপরের সাথে পরিচিত হয় ও বন্ধুতে পরিণত হয়, তার গল্প বলা হয়েছে। বালকটি পরমাণুটি নিয়ে খেলা করে, যেটি বিভিন্ন রূপ ধারণ করে। চলচ্চিত্রটির দৈর্ঘ্য প্রায় দেড় মিনিট। একটি ক্রমবেক্ষক সুড়ঙ্গীভবন অণুবীক্ষণযন্ত্রের সাহায্যে কার্বন মনোক্সাইড অণু সরিয়ে সরিয়ে এই চলচ্চিত্রটি নির্মাণ করা হয়। এই অণুবীক্ষণ যন্ত্রটি কোনও দৃশ্য ১০ কোটি গুণ বিবর্ধিত করার ক্ষমতা রাখে। দ্বিপারমাণবিক কার্বন মনোক্সাইড অণুগুলি সরিয়ে সরিয়ে চিত্রগ্রহণ করা হয়, এবং প্রতিটি চিত্র একক আলোকসম্পাত বা ফ্রেম হিসেবে সংরক্ষণ করে পরবর্তীতে সেগুলিকে জোড়া লাগিয়ে চলচ্চিত্রটি নির্মাণ করা হয়। গিনেস বুক অভ ওয়ার্ল্ড রেকর্ডস ২০১৩ সালে চলচ্চিত্রটিকে বিশ্বের ক্ষুদ্রতম থামা-গতির চলমান চিত্র জাতীয় চলচ্চিত্র হিসেবে স্বীকৃতি দেয়।
আইবিএম রিসার্চের অ্যালমাডেন কেন্দ্রের যে বিজ্ঞানীরা এই চলচ্চিত্রটি নির্মাণ করেন, তাদের লক্ষ্য উপাত্ত মজুদকরণের সীমা সম্বন্ধে তথ্য আহরণ করা। উপাত্ত সৃষ্টি ও ভোগ যত বৃদ্ধি পাচ্ছে, উপাত্ত মজুদের আকার তত ছোট হওয়া আবশ্যকীয় হয়ে পড়েছে, একেবারে পারমাণবিক স্তর পর্যন্ত। চিরায়ত সিলিকন ট্রানজিস্টর প্রযুক্তি বর্তমানে অধিকতর ব্যয়সাশ্রয়ী, স্থানসাশ্রয়ী (ঘনসন্নিবিষ্ট) ও কর্মদক্ষ হলেও মৌলিক ভৌত সীমাবদ্ধতার কারণে ক্রমবর্ধমান বৃহৎ উপাত্ত (বিগ ডাটা) সমস্যার জন্য বারংবার এগুলির মাপ কমানো একটি টেকসই বা দীর্ঘমেয়াদী সমাধান হতে পারে না। এই বিজ্ঞানী দলটি বিশেষভাবে সবচেয়ে ক্ষুদ্র মাপ থেকে শুরু করে (একক পরমাণু) সেখান থেকে বৃহত্তর কাঠামো নির্মাণে আগ্রহী। এই পদ্ধতি ব্যবহার করে আইবিএম ঘোষণা দেয় যে প্রতিষ্ঠানটি বর্তমানে এক অঙ্কের (এক বিট) তথ্য কেবল মাত্র ১২টি পরমাণুতে মজুদ করতে সক্ষম হয়েছে। তুলনামূলকভাবে বর্তমানে প্রচলিত প্রযুক্তির মাধ্যমে এক বিট তথ্য মজুদ করতে প্রায় ১০ লক্ষ পরমাণুর প্রয়োজন হয়।
<!--
সারাংশ
At the beginning of the film, subtitles introduce the audience to how and why the film was made. When the action starts, we see a boy meeting an atom. Hesitant at first, he dances for it to the film's musical accompaniment, then bounces it around like a ball. The atom drops to the ground and forms a trampoline, which the boy bounces on. The atom reforms, and the boy tosses it into the sky, flying past clouds and the word "Think", a longtime internal IBM motto.
নির্মাণ
A Boy And His Atom was created by a team of IBM scientists – together with Ogilvy & Mather, IBM's longstanding advertising agency – at the company's Almaden Research Center in San Jose, California. Using a scanning tunneling microscope, Carbon monoxide molecules were manipulated into place on a copper substrate with a copper needle at a distance of 1 nanometer. They remain in place, forming a bond with the substrate because of the extremely low temperature of 5 K (5 K, 5 K) at which the device operates. The oxygen component of each molecule shows up as a dot when photographed by the scanning tunneling microscope, allowing the creation of images composed of many such dots.
The team created 242 still images with 65 carbon monoxide molecules. The images were combined to make a stop-motion film. Each frame measures 45 by 25 nanometers. It took four researchers two weeks of 18-hour days to produce the film.
প্রতিক্রিয়া
Guinness World Records certified the movie as The World's Smallest Stop-Motion Film ever made. The film was accepted into the Tribeca Online Film Festival and shown at the New York Tech Meet-up and the World Science Festival. Now in the top 1% of all most-watched YouTube videos, the film surpassed a million views in 24 hours, and two million views in 48 hours, with more than 27,000 likes.
অন্তর্নিহিত তাৎপর্য
While the film was used by the researchers as a fun way to get students interested in science, it grew out of work that could increase the amount of data computers could store. In 2012 they had demonstrated that they could store a bit of computer memory on a group of just 12 atoms instead of a million, the previous minimum. If it became commercially viable, "You could carry around, not just two movies on your iPhone," Heinrich said in a companion video about the film's production, "you could carry around every movie ever produced." -->
ফ্লোরিডা সেন্টিনেল বুলেটিন
ফ্লোরিডা সেন্টিনেল বুলেটিন একটি ফ্লোরিডার দ্বি-সাপ্তাহিক সংবাদপত্র, যা টাম্পা বে অঞ্চল আফ্রিকান-আমেরিকান সম্প্রদায়ের সেবা প্রদান করে।
ওয়েবকাস্ট
ওয়েবকাস্ট হল এক ধরনের মিডিয়া উপস্থাপনা যা স্ট্রিমিং মিডিয়া প্রযুক্তি ব্যবহার করে ইন্টারনেটের মাধ্যমে ডিস্ট্রিবিউট করা হয়। মূলত একই কনটেন্ট একই সাথে অসংখ্য শ্রোতা বা দর্শকের কাছে পৌঁছে দিতে ওয়েবকাস্ট ব্যবহার হয়। ওয়েবকাস্ট লাইভ বা অন ডিমান্ড হিসেবে ব্রডকাস্ট হয়ে থাকে।
ফ্লোরিডা সেন্টিনেল বুলেটিন
ইতিহাস
১৯১৯ সালে, জেনারেল উইলিয়াম ডব্লিউ অ্যান্ড্রুজ ফ্লোরিডার জ্যাকসনভিলে ফ্লোরিডা সেন্টিনেল অফিসটি খোলেন। পরে মহামন্দার কারণে অফিসটি বন্ধ হয়ে যায়। ১৯৪৫ সালে, জেনারেল অ্যান্ড্রুজের পুত্র সি ব্লিথ অ্যান্ড্রুজ ফ্লোরিডার টাম্পার ১৫১১ সেন্ট্রাল অ্যাভিনিউতে ফ্লোরিডা সেন্টিনেল পুনরায় চালু করেছিলেন। ১৯৫৯ সালে, সি ব্লিথ অ্যান্ড্রুজ ট্যাম্পা বুলেটিন পত্রিকাটি কিনেছিলেন এবং দুটি সংবাদপত্রকে একত্রিত করে ফ্লোরিডা সেন্টিনেল বুলেটিন তৈরি করেছিলেন । ১৯৬২ সালে, সংবাদপত্রের অফিসটি ফ্লোরিডার টাম্পার ইয়াবার সিটি জেলার ২২০৭ ইস্ট ২১তম অ্যাভিনিউতে স্থানান্তরিত করা হয়।
ওয়েবকাস্ট
মূলত রেডিও ও টিভি স্টেশনসমূহ ওয়েবকাস্ট এর ব্যবহার করে থাকে অনলাইন টিভি ও অনলাইন রেডিও স্ট্রিমিং এর মাধ্যমে। স্বত্ব ও লাইনেসিং সংস্থাগুলো কপিরাইটযুক্ত উপদাদান ব্যবহার করতে "ওয়েবকাস্টিং লাইসেন্স" প্রদান করে থাকে।
ফিয়েস্তা (ম্যাগাজিন)
thumb|ফিয়েস্তা (ম্যাগাজিন) প্রচ্ছদ ফিয়েস্তা ম্যাগাজিন হল একটি ব্রিটিশ প্রাপ্তবয়স্ক ম্যাগাজিন, যাতে সফটকোর পর্নোগ্রাফি দেখানো হয়, যা গ্যালাক্সি পাবলিকেশন্স লিমিটেড দ্বারা প্রকাশিত। এটি নেভ এর একটি ভগিনী প্রকাশনা।
১৯৬৬ সালে চালু হওয়া, ফিয়েস্তা দ্রুত ব্রিটেনের সর্বোচ্চ বিক্রিত প্রাপ্তবয়স্ক ম্যাগাজিন হয়ে ওঠে। "পুরুষদের জন্য ম্যাগাজিন, যা মহিলারা পড়তে পছন্দ করে" গৃহীত হয়েছে, মাসিক ম্যাগাজিনের পাঠকরা ১৯৭০-এর দশকের গোড়ার দিকে বিশ্বব্যাপী ম্যাগাজিনের একটি বৈশিষ্ট্য তৈরি করে তা হলো: পাঠকদের স্ত্রী। এই থিমের কেন্দ্রে হল মাসিক "রিডারস ওয়াইভস স্ট্রিপটিজ" বিভাগ, যেখানে ফিয়েস্তা কর্তৃক আলোকচিত্রধারণ করা পাঠকের কথিত স্ত্রী বা বান্ধবীর কাপড় খোলা থেকে শুরু করে (প্রায়শই, কিন্তু সব সময় দৈনন্দিন পোশাকের বাইরে নয়) সম্পূর্ণ নগ্ন হওয়ার আলোকচিত্র দেখানো হয়।
রিডার্স ওয়াইভস বিভাগটি ছিল জন কুপার ক্লার্কের অ্যালবাম ডিসগুইস ইন লাভের একটি গানের বিষয়।
মনের মতো মানুষ পাইলাম না
মনের মতো মানুষ পাইলাম না হচ্ছে ২০১৯ সালে মুক্তিপ্রাপ্ত একটি বাংলাদেশী সামাজিক-নাট্যধর্মী চলচ্চিত্র। চলচ্চিত্রটি রচনা ও পরিচালনা করেছেন জাকির হোসেন রাজু এবং দেশ বাংলা মাল্টিমিডিয়ার ব্যানারে প্রযোজনা করেছেন এনামুল হক আরমান। এতে মুখ্য ভূমিকায় অভিনয় করেছেন শাকিব খান ও শবনম বুবলি এবং পার্শ্বচরিত্রে অভিনয় করেছেন মিশা সওদাগর, কাজী হায়াৎ, সাবেরি আলম, তারিক আনাম খান ও ডন সহ আরও অনেকে। এটির সুর ও সঙ্গীতায়োজন করেছেন শফিক তুহিন।
চলচ্চিত্রটির মূল চিত্রগ্রহণ শুরু হয় ২০১৯ সালের ১৫ জুন। ২০১৯ সালের ১ আগস্ট চলচ্চিত্রটির ফার্স্ট লুক পোস্টার প্রকাশ করা হয়। এরপর চলচ্চিত্রটির ট্রেইলার মুক্তি পায় ২০১৯ সালের ৭ আগস্ট। চলচ্চিত্রটি ২০১৯ সালের ১২ আগস্ট মুক্তি পায়। এটি ৪৪তম জাতীয় চলচ্চিত্র পুরস্কারে ৩টি বিভাগে পুরস্কৃত হয়।
প্রযোজনা
২০১৩ সালে শাকিব খান ও অপু বিশ্বাসকে নিয়ে জাকির হোসেন রাজু চলচ্চিত্রটি নির্মাণের ঘোষণা দেন। তখন চলচ্চিত্রটির মহরতও অনুষ্ঠিত হয়েছিল তাদের নিয়ে।  এরপর‍, চলচ্চিত্রটির চিত্রগ্রহণ শুরু হতে দেরি হয়।
২০১৯ সালে এসে জাকির হোসেন রাজু চলচ্চিত্রের অভিনয়শিল্পী ও গল্পে পরিবর্তন আনেন এবং অপু বিশ্বাসের পরিবর্তে শবনম বুবলিকে অভিনয়শিল্পীর তালিকায় যোগ করেন।
চিত্রায়ণ
২০১৯ সালের মে মাসে তুরস্কে পাসওয়ার্ড এর তিনটি গানের চিত্রগ্রহণ শেষ হবার পর মনের মতো মানুষ পাইলাম না চলচ্চিত্রের দুইটি গান চিত্রায়িত হয়।
২০১৯ সালের ১৫ জুন থেকে চলচ্চিত্রটির মূল দৃশ্যের চিত্রগ্রহণ শুরু হয়। ১৭ জুন ঢাকা ক্লাবে দ্বিতীয়বারের মত অনুষ্ঠিত হয় চলচ্চিত্রটির মহরত। ২৫ জুন চলচ্চিত্রটির চিত্রগ্রহণ চলাকালে চলচ্চিত্রটির নায়িকা শবনম বুবলি আহত হন।  পরে প্রাথমিক চিকিৎসা নিয়ে ২৬ জুন থেকে চলচ্চিত্রটির চিত্রগ্রহণে অংশ নেন তিনি। ২০১৯ সালের ২৪ জুলাই চলচ্চিত্রটির চিত্রগ্রহণ সম্পন্ন হয়।
সঙ্গীত
মনের মতো মানুষ পাইলাম না চলচ্চিত্রের সুর ও সঙ্গীতায়োজন করেছেন শফিক তুহিন। ২০১৯ সালের ২৮ জুলাই চলচ্চিত্রটির প্রথম গান "কত ভালোবাসি তোরে" ইউটিউবে অবমুক্ত করা হয়।  তারপর ৬ আগস্ট ইউটিউবে মুক্তি পায় চলচ্চিত্রটির দ্বিতীয় গান "প্রাণ জুড়িয়ে যায়"। ৮ আগস্ট মুক্তি পায় চলচ্চিত্রটির তৃতীয় গান "মনের মতো মানুষ পাইলাম না। এরপর, ৯ আগস্ট ইউটিউবে চলচ্চিত্রটির চতুর্থ গান "এ খাঁচা ভাঙতে হবে" অবমুক্ত করা হয়।   চলচ্চিত্রটির মাধ্যমে নেপথ্য কণ্ঠশিল্পী হিসেবে অভিষেক ঘটে মাহতিম শাকিবের।  চলচ্চিত্রের সবগুলো গান এসকে ফিল্মসের ইউটিউব চ্যানেলে প্রকাশ করা হয়।
বাজারজাতকরণ ও মুক্তি
২০১৯ সালের ১ আগস্ট চলচ্চিত্রটির পোস্টার প্রকাশ করা হয়। এরপর, ৭ আগস্ট ইউটিউবে চলচ্চিত্রটির ট্রেলার অবমুক্ত করা হয়। ২০১৯ সালের ৩০ জুলাই চলচ্চিত্রটি বিনা কর্তনে সেন্সর বোর্ডের নিকট থেকে ছাড়পত্র লাভ করে।
মুক্তি
চলচ্চিত্রটি ২০১৯ সালের ১২ আগস্ট ঈদুল আযহা উপলক্ষে বাংলাদেশের ১৫৪টি প্রেক্ষাগৃহে মুক্তি পায়।
অভ্যর্থনা
বিএমডিবিতে রুম্মন রশিদ খান চলচ্চিত্রের প্রধান চরিত্রের অভিনেতাদের অভিনয়ের প্রশংসা করলেও, সমালোচনা করেন এর নামের সার্থকতা নিয়ে। তিনি লিখেন, "সম্পাদনা, ক্যামেরার কাজ কিংবা সময়ক্ষেপণ করে আরও যত্ন সহকারে এই গল্প নিয়েই আধুনিক চিত্রনাট্যে স্মার্ট একটি ছবি নির্মাণ করতে পারতেন পরিচালক।"
পিযুষ চাওলা
খেলোয়াড়ী জীবন
চাওলা প্রথম ২০০৪-০৫ সালে ইংল্যান্ডের অনূর্ধ্ব-১৯ দলের বিরুদ্ধে ভারতের হয়ে অনুর্দ্দ-১৯ খেলেন। মাত্র ১২ এর উপরে বোলিং গড় দুটি অনূর্ধ্ব-১৯ টেস্ট থেকে ১৩ উইকেট তুলে নেন। এছাড়াও তিনি অস্ট্রেলিয়া অনূর্ধ্ব-১৯ দলের বিরুদ্ধে ২০০৫-০৬ ঘরোয়া সিরিজে খেলেছেন।